ભવિષ્યનું સ્વપ્ન જોવું, પરિણામની કલ્પના કરવી, કે સંકલ્પો કરવા તે એક અસામાન્ય કહી શકાય એવો વિશેષાધિકાર માનવ જાતને વરદાન સ્વરૂપે મળ્યો છે. અને તેનો ઉપયોગ કરીને જ આપણે ઉત્ક્રાંત થયા છીએ અને પ્રગતિ પણ કરી છે. સંકલ્પ એ તમારા સ્વપ્નાઓને, તમારા ધ્યેયોને અનુસરવાની એક કલા છે. તે એક શિસ્ત છે કે જેનું દુનિયાની સુંદર અને મહાન વ્યક્તિઓએ પાલન કરેલું છે. અને તે જ તમને તમારા માટે જે મહત્વનું છે તેનાં માટે કાર્યરત રાખે છે. આજે જ કોઈ સંકલ્પ કરો, જો તમે હજી સુધી ન કર્યો હોય તો, અને ૨૦૧૫નાં બાકીના દિવસો સુધી તેને વળગી રહો.